Diari Oficial de la Generalitat Valenciana


Sumari del DOGV 6660, del 28-11-2011 (2011/11417)

Aprovació definitiva de la modificació de l'ordenació detallada número 5 de les normes subsidiàries del Pla General d'Ordenació Urbana.
---------------------------------------------------------------------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11390


Data del document
:   10-11-2011

Organisme emissor
:   Ajuntament de Terrateig

Tipus de document
:   Anunci

Descriptors 

:   * Terrateig
    * pla d'urbanisme
    * administració local

Aprovació definitiva de la modificació de l'ordenació detallada número 5 de les normes subsidiàries del Pla General d'Ordenació Urbana. [2011/11003]  
Mitjançant l'Acord del Ple de l'Ajuntament, de data 10 de novembre de 2011, s'ha aprovat definitivament la modificació de l'ordenació detallada número 5 de les normes subsidiàries del planejament de Terrateig homologades a la Llei Reguladora de l'Activitat Urbanística, la qual cosa es publica als efectes de l'article 104 de la Llei 16/2005, de 30 de desembre, de la Generalitat, Urbanística Valenciana.  
  
En data 15 de setembre de 2011, es va aprovar inicialment el Projecte de Modificació de l'Ordenació Detallada número 5 de les Normes Subsidiàries del Planejament de Terrateig homologades a la Llei Reguladora de l'Activitat Urbanística, el qual es va sotmetre a informació pública, durant el termini d'un mes, mitjançant un anunci en el Diari Oficial de la Comunitat Valenciana número 6622, de data 4 d'octubre de 2011, al tauler d'anuncis d'aquest Ajuntament i en el diari El Mundo en data 23 de setembre de 2011.  
Durant el període d'informació pública no s'han presentat al·legacions, segons s'acredita mitjançant un certificat de la Secretaria de data 8 de novembre de 2011, segons consta en l'expedient.  
A la vista de l'expedient tramitat, per unanimitat dels regidors assistents, que representen la majoria absoluta de membres de la corporació, es va adoptar l'acord següent:  
  
Primer  
Aprovar definitivament el Projecte de Modificació de l'Ordenació Detallada número 5 de les Normes Subsidiàries del Planejament de Terrateig homologades a la Llei Reguladora de l'Activitat Urbanística.  
  
  
Segon  
Publicar, a l'efecte de l'entrada en vigor, aquest acord en el Butlletí Oficial de la Província de València i en el Diari Oficial de la Comunitat Valenciana, juntament amb les normes urbanístiques de l'instrument aprovat.  
  
Tercer  
Remetre una còpia diligenciada a la conselleria competent en matèria d'urbanisme (art. 106 de la Llei 16/2005, de 30 de desembre, de la Generalitat, Urbanística Valenciana).  
  
  
ANNEX  
  
Normes urbanístiques  
  
Són aplicables les normes subsidiàries de Terrateig, homologades a la Llei Reguladora de l'Activitat Urbanística i aprovades per la CTU en la sessió celebrada en data 27 de juliol de 1999, a excepció dels articles que s'assenyalen més avall. També és aplicable la modificació número 1, aprovada per la CTU el 27 de juliol de 2000, íntegrament; la modificació número 2, aprovada per la CTU en sessió celebrada el 4 d'octubre de 2001, íntegrament; la modificació número 3, aprovada per la CTU el 29 de setembre de 2003, íntegrament, i la modificació número 4, aprovada per la CTU el 30 d'abril de 2004, parcialment, en els termes que a continuació s'indiquen, així com el Pla Especial de Protecció del PNM de Penyes Albes, el Decret 183/2010, de 5 de novembre de 2010, del Consell, Diari Oficial de la Comunitat Valenciana de 9 de novembre de 2010.  
L'abast de la modificació proposada es fa efectiu a través d'una nova redacció dels articles de les normes urbanístiques i de la modificació número 4 següents: article 47.1, relatiu a les condicions d'edificació de magatzems agrícoles i casetes d'arreus; article 47.2, relatiu a les condicions d'edificació de granges agropecuàries, i article 51, relatiu al nucli de població. Aquests articles queden redactats com segueix:  
  
Article 47.1. Magatzems agrícoles i casetes d'arreus de cultiu.  
  
L'edificació de magatzems agrícoles s'ajustarà a les condicions següents:   
La parcel·la mínima edificable serà de 10.000² m² i el coeficient d'edificabilitat màxim serà de 0,04 m² per m² de parcel·la, amb una ocupació màxima del 2%, a excepció feta d'aquelles instal·lacions que mitjançant un informe favorable de l'òrgan competent de la Generalitat en matèria d'agricultura, fundat en necessitats d'activitat agrària, s'eximisca del compliment d'alguns dels paràmetres indicats anteriorment.   
  
L'altura màxima serà de 7,00 metres mesurada des de la rasant natural del terreny.   
De forma excepcional podran construir-se casetes d'arreus de fins a 25 m² de superfície i 3,5 metres d'altura de cornisa mesurada des de la rasant natural del terreny, en parcel·les de superfície superior als 5.000 m².   
Les retirades mínimes a límits seran de 5,00 metres.   
L'ordenació dels volums com a edificació aïllada amb acabat propi de façana, cosa que suposa que, com a mínim, els paraments queden arrebossats i pintats.   
En ambdós casos es requereix d'informe previ favorable emés per la conselleria competent en agricultura.  
  
Article 47.2. Granges agropecuàries.  
1. L'edificació de granges se subjectarà a les condicions següents:  
  
La parcel·la mínima edificable serà de 5.000 m².  
El coeficient d'edificabilitat serà de 0,300 m²/ m².  
L'ocupació màxima serà del 30%.  
L'altura màxima serà de 9,00 metres, mesurada des de la rasant natural del terreny.  
Les retirades mínimes a límits seran de 5,00 metres.  
La distància mínima al sòl urbà residencial o urbanitzable residencial més pròxim serà de 500 metres.  
La distància mínima a qualsevol habitatge unifamiliar serà de 100 metres.  
Estaran aïllades mitjançant tanques, i es farà una plantació d'arbres i jardineria, al voltant de la granja, segons el criteri municipal.  
El tractament exterior serà amb materials propis de façana, per la qual cosa com a mínim, els paraments seran arrebossats i pintats.  
Es permetrà en el sòl no urbanitzable.  
2. Documentació:  
Sense perjudici de l'aplicació del Reglament d'Activitats Molestes, de Policia d'Aigües, i la resta de disposicions aplicables, per a la concessió de la llicència municipal, caldrà aportar, a més del projecte tècnic, la documentació necessària sobre presa d'aigües, abocament d'aigües residuals, eliminació de purins, fossa de cadàvers, utilització de fem i totes les determinacions que permeten jutjar sobre les garanties de no intrusió ambiental ni ocasió de molèsties a tercers que pogueren ocasionar la implantació d'aquestes granges.  
  
Article 51. Nucli de població.  
Es considera que hi ha possibilitat de formació d'un nucli de població quan es donen simultàniament o alternativament les circumstàncies següents:  
1) Que en un cercle de 100 metres de ràdio amb centre a l'edificació que es pretén construir hi haja edificats, en tràmit d'autorització o amb llicència d'obra vigent, tres o més habitatges d'ús residencial permanent o temporal inclòs el que es tramita. No es computaran els habitatges que s'hagen construït sense llicència d'obres i que a més tinguen incoat expedient d'infracció urbanística.  
  
2) Que s'hagen dut a terme aquelles divisions del territori sobre una mateixa finca rústica, o sobre l'agrupació de diverses limítrofes en una actuació conjunta, mitjançant un pla preconcebut o projecte d'urbanització o actuació comuna, que continga un o més dels següents elements:  
  
a) Accessos senyalitzats exclusius i noves vies de trànsit en el seu interior.  
b) Serveis d'aigua potable i llum per a cada una de les parcel·les, amb captació i transformació comuna a totes aquestes parcel·les.  
c) Centres socials, esportius d'oci i recreació per a ús dels propietaris de la parcel·lació.  
d) Utilització de les parcel·les resultants per a fins i ús dominants en pugna amb la naturalesa i destinació de les explotacions agrícoles.  
e) Absència de clàusules en els títols d'alienació que condicionen i comprometen l'adquirent al cultiu i explotació agrícola de la finca, així com que advertisquen de totes les limitacions a l'edificació.  
  
No s'autoritzarà cap actuació al sòl no urbanitzable que implique risc d'aparició d'un nucli de població.  
  
Contra aquest acord que posa fi a la via administrativa, s'hi pot interposar alternativament un recurs de reposició potestatiu, dins del termini d'un mes comptador des de l'endemà de la recepció d'aquesta notificació, davant de l'Alcaldia, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu davant de la Sala Contenciosa del Tribunal Superior de Justícia de València, dins del termini de dos mesos comptadors des de l'endemà de la recepció d'aquesta notificació de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar un recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que pugueu interposar qualsevol altre recurs que puga estimar més convenient segons dret.  
  
  
Terrateig, 10 de novembre de 2011.- L'alcaldessa: Celia Juan Escrivá.